रामदेव को ज्यादा तवज्जो क्यों दिया : कांग्रेस  
कांग्रेस का कहना है कि हवाई अड्डे पर मंत्रियों को योग गुरू से मिलने के लिये भेजे जाने का पार्टी से कोई लेना-देना नहीं हैं।
कांग्रेस ने बुधवार को सरकार के अभूतपूर्व कदम को अनावश्यक करार दिया जिसके तहत उसने योग गुरू रामदेव के चार जून से आमरण अनशन पर जाने से रोकने के लिए चार वरिष्ठ मंत्रियों को हवाई अड्डे पर भेजा था।  कांग्रेस के उच्च पदस्थ सूत्र ने बताया हवाई अड्डे पर मंत्रियों को योग गुरू से मिलने के लिये भेजे जाने का पार्टी से कोई लेना-देना नहीं हैं। हमसे कोई सलाह नहीं ली गई। क्या वहां कोई योग शिविर चल रहा था? यह कदम इस मुद्दे को लेकर पार्टी और सरकार के बीच मतभेद को दर्शाता है। उन्होंने कहा कि रामदेव ठीक थे लेकिन हवाई अड्डे पर उनसे मिलने के लिए चार मंत्रियों को भेजा जाने की आवश्यकता नहीं थी।